একই তারিখে আরেকটি খবর এমন- 'ব্যস্ত রায়েরবাজারের প্রতিমা শিল্পীরা, আসছে দুর্গাপূজা'। পঞ্চাশের দশকে আমার শৈশবে খুব কাছে দাঁড়িয়ে প্রতিমা বানানো দেখতাম। মুগ্ধ হয়ে তাকিয়ে থাকতাম। ঢোলের শব্দ শুনলে একছুটে চলে যেতাম পূজামণ্ডপে। ঈদের দিন কলাপাতায় মুড়ে সেমাই আর জর্দা নিয়ে যেতাম বারুয়া মাঝির জন্য। তাকে দিয়ে যখন বলতাম, কাকু তোমার জন্য, তখন দেখতাম তার চোয়াল-ভাঙা চেহারার উজ্জ্বলতা। আর বাগদী মাসি পায়ে গোদ নিয়ে বসে থাকতেন আমাদের আশায়। আমরা ঈদের উৎসবে তাকে সেমাই-জর্দা দিলে একগাল হেসে বলতেন, এসেছিস তোরা। তোদের অপেক্ষায় বসে আছি।